stanford-oval/wikipedia huggingface dataset:
פרס באפט"א לסאונד הטוב ביותר
זוכים ומועמדים > שנות ה-1990

1990: נערי בייקר המופלאים – ג' פול הנטסמן, סטפן פון האסה, כריס ג'נקינס, גרי אלכסנדר, ודאג המפהיל
דיק טרייסי – דניס דרומונד, תומאס קאוסי, כריס ג'נקינס, דייווי אי קמפבל, and דאג המפיל
המרדף אחר אוקטובר האדום – ססיליה הול, ג'ורג' ווטרס השני, ריצ'רד ברייס גודמן, ודון בסמן
לב פראי – רנדי ת'ום, ריצ'רד הימנס, ג'ון האק, ודייוויד פרקר
1991: שליחות קטלנית 2: יום הדין – לי אורלוף, טום ג'ונסון, גארי רידסטרום, וגארי סאמרס
הקומיטמנטס – קלייב וינטר, אדי ג'וזף, אנדי נלסון, טום פרי, וסטיב פדרסון
רוקד עם זאבים – ג'פרי פרקינס, ביל ו. בנטון, גרגורי ה. ווטקינס, וראסל ויליאמס
שתיקת הכבשים – סקיפ ליבסיי, כריסטופר ניומן, וטום פליישמן
1992: ג'י. אף. קיי - תיק פתוח – טוד א. מייטלנד, ויילי סטייטמן, מייקל ד. וילהויט, מייקל מינקלר, וגרג לנדקר
המוהיקני האחרון – סיימון קיי, לון בנדר, לארי קמפ, פול מאסי, דאג המפיל, מארק סמית', וכריס ג'נקינס
רק לרקוד – אנטוני גריי, בן אוסמו, רוג'ר סוואג', איאן מקלכלין, ופיל ג'אד
בלתי נסלח – אלן רוברט מארי, וולטר ניומן, רוב יאנג, Les Fresholtz, ורן פור, ודיק אלכסנדר
1993: הנמלט – ג'ון לבק, ברוס סטמבלר, בקי סליבן, סקוט ד. סמית', דונלד או. מיצ'ל, מייקל הרביק, ופרנק א. מונטניו
פארק היורה – ריצ'רד הימנס, רון ג'ודקינס, גרי סמרס, גרי רידסטרום, שון מרפי
הפסנתר – לי סמית', טוני ג'ונסון, גת'ין קרייג
רשימת שינדלר – צ'ארלס ל. קמפבל, לואיס ל. אדמן, רוברט ג'קסון, רון ג'ודקינס, אנדי נלסון, סטיב פדרסון, סקוט מילן
1994: ספיד – סטיבן האנטר פליק, גרג לנדקר, סטיב מסלו, בוב בימר, ודייוויד מקמילן
Backbeat – גלן פרימנטל, כריס מונרו, ורובין או'דונהיו
מלך האריות – טרי פורטר, מל מטקאלף, דייוויד ג'. הדסון, ודוק קיין
ספרות זולה – סטיבן האנטר פליק, קן קינג, ריק אש, ודין א. זופאקיק
1995: לב אמיץ – פר האלברג, לון בנדר, בריאן סימונס, אנדי נלסון, סקוט מילן, ואנה בהלמר
אפולו 13 – דייוויד מקמילן, ריק דיור, סקוט מילן, וסטיב פדרסון
גולדן איי – ג'ים שילדס, דייוויד ג'ון, גרהם ו. הרטסטון, ג'ון הייוורד, ומייקל א. קרטר
טירופו של המלך ג'ורג' – כריסטופר אקלנד, דייוויד קרוזייר, ורובין או'דונויהו
1996: ניצוצות – ג'ים גרינהורן, טויבו למבר, ליביה רוזיק, רוג'ר סוואג', וגארת' ואנדרהופ
הפצוע האנגלי – מארק ברגר, פאט ג'קסון, וולטר מרץ', כריסטופר ניומן, דייוויד פרקר, ואיוואן שארוק
אוויטה – אנה בלמר, אדי ג'וזף, אנדי נלסון, קן וסטון, ונייג'ל רייט
היום השלישי – בוב בימר, ביל ו. בנטון, כריס קרפנטר, סנדר גנדלר, ואל קוקלובסקי, וג'ף וקסלר
1997: סודות אל איי – טרי רודמן, רולנד נ. תאי, קירק פרנסיס, אנדי נלסון, אנה בלמר, וג'ון לווקיו
ללכת עד הסוף – אליסטר קרוקר, אדריאן רודס, ואיאן וילסון
רומיאו וג'ולייט – גארת' ואנדרהופ, רוב יאנג, ורוג'ר סוואג'
טיטניק – גארי רידסטרום, טום ג'ונסון, גארי סאמרס, ומארק אולנו
1998: להציל את טוראי ריאן – גארי רידסטורם, רון ג'ודקינס, גארי סאמרס, אנדי נלסון, וריצ'רד הימנס
הילרי וג'קי – נייג'ל הית', ג'וליאן סלייטר, דייוויד קורזייר, ריי מרין, וגרהם דניאל
קול קטן – פיטר לינדזי, רודני גלן, ריי מרין, וגרהם דניאל
שייקספיר מאוהב – פיטר גלוסופ, ג'ון דאונר, רובין או', ודומיניק לסטר
1999: מטריקס – דייוויד לי, ג'ון ט. רייץ, גרג רודולף, דייוויד אי קמפבל, and דיין דייוויס
אמריקן ביוטי – סקוט מרטין גרשין, סקוט מילן, בוב בימר, וריצ'רד ואן דייק
בואנה ויסטה קלאב – מרטין מולר וג'רי בויס
מלחמת הכוכבים - פרק 1: אימת הפנטום – בן בורט, טום בלפורט, ג'ון מידגלי, גארי רידסטורם, טום ג'ונסון, ושון מרפי
זוכים ומועמדים > שנות ה-2020

| שנה | סרט | זוכים ומועמדים |
| --- | --- | --- |
| 2020 הטקס ה-74  | צלילי מטאל | ג'יימי בשקט, ניקולס בקר, פיליפ בלאד, קרלוס קורטס ומישל קוטולנק |
| 2020 הטקס ה-74  | גרייהאונד | בו בורדרס, כריסטיאן פ. מינקלר, מייקל מינקלר, וורן שו ודייוויד ויימן |
| 2020 הטקס ה-74  | חדשות העולם הגדול | מייקל פנטום, ויליאם מילר, מייק פרסטווד סמית', ג'ון פריצ'ט ואוליבר טארני |
| 2020 הטקס ה-74  | ארץ נוודים | סרג'ו דיאז, זק סיברס ומ. וולף סנידר |
| 2020 הטקס ה-74  | נשמה | קויה אליוט, רן קלייס ודייוויד פרקר |
| 2021 הטקס ה-75  | חולית | רון ברטלט, תיאו גרין, דאג המפיל, מארק מנג'יני ומאק רות |
| 2021 הטקס ה-75  | אתמול בלילה בסוהו | טים קבגין, דן מורגן, קולין ניקולסון וג'וליאן סלייטר |
| 2021 הטקס ה-75  | לא זמן למות | ג'יימס הריסון, סיימון הייז, פול מאסי, אוליבר טארני ומארק טיילור |
| 2021 הטקס ה-75  | מקום שקט 2 | אריק אאדהל, מייקל ברוסקי, ברנדון פרוקטור ואיתן ואן דר רין |
| 2021 הטקס ה-75  | סיפור הפרברים | בריאן צ'ומני, טוד א מייטלנד, אנדי נלסון וגארי רידסטרום |
| 2022 הטקס ה-76  | במערב אין כל חדש | לארס גינזל, פרנק קרוזה, ויקטור פראסיל ומרקוס סטמלר |
| 2022 הטקס ה-76  | אווטאר: דרכם של המים | כריסטופר בויז, מייקל הדג'ס, ג'וליאן הווארת', גארי סאמרס וגונדולין ייטס וויטל |
| 2022 הטקס ה-76  | אלביס | מייקל קלר, דייוויד לי, אנדי נלסון וויין פאשלי |
| 2022 הטקס ה-76  | טאר המנצחת | דב אדאיר, סטיבן גריפית'ס, אנדי שלי, סטיב סינגל ורולנד ווינק |
| 2022 הטקס ה-76  | אהבה בשחקים: מאווריק | כריס ברדון, ג'יימס ה. מאתר, אל נלסון, מארק טיילור ומארק ויינגרטן |
ראו גם

פרס אוסקר למיקס הסאונד הטוב ביותר
פרס אוסקר לעריכת הקול הטובה ביותר
הערות שוליים

↑  "Film | Sound in 2021". British Academy of Film and Television Arts. נבדק ב-3 בנובמבר 2021. {{cite web}}:  (עזרה)
↑  "Film | Sound in 2022". British Academy of Film and Television Arts. נבדק ב-3 בפברואר 2022. {{cite web}}:  (עזרה)
↑  אלון פרוכטר, "במערב אין כל חדש" מוביל את רשימת המועמדים לטקס פרסי הבאפט"א, באתר כאן – תאגיד השידור הישראלי, 19 בינואר 2023
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
קונצ'רטו קלן

| --- | --- |
 תקופת הפעילות:  מ-1985 
 סוגה:  המוזיקה הקלאסית בתקופת הבארוק 
 חברת תקליטים:  דויטשה גרמופון 
 פרסים והוקרה:  אקו קלאסיק להרכב/תזמורת (2007)  פרס אקו קלאסיק - קלאסיקה ללא גבולות (2006) 
 www.concerto-koeln.de
 
קונצ'רטו קלן (בגרמנית: Concerto Köln) הוא הרכב בארוק קאמרי.
היסטוריה

הקבוצה הוקמה בשנת 1985, אחת מקבוצות רבות שקמו כתוצאה מן העניין הגובר והולך בביצוע אותנטי בשנות ה-80' של המאה ה-20. חברי ההרכב היו בעיקר מוזיקאים, שסיימו זמן לא רב קודם לכן קונסרבטוריונים או בתי ספר למוזיקה באוניברסיטאות של אירופה. הם החלו לסייר ברחבי היבשת, והופיעו לעיתים קרובות בפסטיבלי מוזיקה חשובים. בשנת 1992 ייסדו, בעזרת רדיו גרמניה, את פסטיבל קלן למוזיקה עתיקה. הם אינם מקבלים שום תמיכה ממשלתית ואין להם מנצח קבוע, אם כי יש להם מנהל אמנותי, מרטין זנדהוף.
הרפרטואר שלהם משתרע מן הבארוק המוקדם, דרך התקופה הקלאסית ועד למאה ה-19, למשל מנדלסון. הם עסקו גם במספר שיתופי-פעולה, כגון תקליטור ששילב מוזיקה עממית טורקית עם יצירות בסגנון טורקי מאת מלחינים כמוצרט ואחרים. הם מרבים להקליט, בין השאר, עם רנה יקובס, דניאל הרדינג, לואי לאנגרה, דייוויד סטרן, איבור בולטון, מרקוס קריד, כריסטופר מולדס ואוולינו פידו.
הקלטות

ההרכב הוציא עד כה יותר מ-50 הקלטות. מבחר מהן:
1987: "שישה קונצ'רטי ונציאניים" מאת אנטוניו ויוואלדי, ג'ובאני בטיסטה סמרטיני ופייטרו אנטוני לוקטלי.
1987: "אקו ונרקיס" מאת כריסטוף ויליבלד גלוק, (הרמוניה מונדי צרפת)
1990: Auf schmetternde Töne (רי"ב 207a), Schleicht, spielende Wellen (רי"ב 206) מאת יוהאן סבסטיאן באך
1991: "יוליוס קיסר" מאת גאורג פרידריך הנדל
1992: קונצ'רטי מאת פרנצ'סקו דוראנטה
1994: סינפוניות מאת גטאנו ברונטי
1998: "קלאופטרה וקיסר" מאת קרל היינריך גראון
1999: קונצ'רטי לפסנתר מס' 2 ו-3 מאת ג'ון פילד עם אנדריאס שטייר
1999: כך עושות כולן מאת וולפגנג אמדאוס מוצרט
2002: וריאציות דיאבלי (אלבום) (Winter & Winter) מאת לודוויג ואן בטהובן עם אורי קיין
2003: "חלום המזרח", קונצ'רטו קלן ואנסמבל זארבנד, אקו קלאסיק
2004: נישואי פיגארו מאת וולפגנג אמדאוס מוצרט, פרס גראמי
2005: "הוואלס", קונצ'רטו קלן ואנסמבל זארבנד, אקו קלאסיק
2009: סימפוניות מאת הנרי-ג'וזף ריגל, אקו קלאסיק
2010: אריות מאת אנטוניו קלדרה, עם פיליפה ירוסקי, וירג'ין קלאסיקס.
2010: סוויטות תזמורתיות מאת יוהאן סבסטיאן באך
2012: "ארטרסה" מאת לאונרדו וינצ'י
צבי מוססקו

| --- | --- |

האדריכל צבי מוססקו
 לידה:  בוקרשט
 מקום לימודים:  הטכניון – מכון טכנולוגי לישראל 
 תחום יצירה:  אדריכלות
 www.mosessco.com
 
בניין האודיטוריום והספרייה במחנה רעים
צבי מוססקו הוא אדריכל ומתכנן ערים, ששמו קשור במגוון פרויקטים, זכה בפרסים בתחרויות תכנון שונות, יועץ לגופים ציבוריים ופעיל בתחומים ציבוריים ומקצועיים.
קורות חייו

צבי מוססקו נולד בבוקרשט, רומניה ועלה ארצה בתחילת שנות ה-50 של המאה ה-20. בוגר הפקולטה לאדריכלות ובינוי ערים בטכניון בחיפה בשנת 1969. בצבא שירת ביחידת בינוי של חיל האוויר. את אשתו נורית, המנהלת את משרדו, הכיר בכיתה א' ולה נישא ב-1968.
בראשית דרכו המקצועית עבד במשרדי האדריכלים בן חורין ודן איתן. בשנת 1972 הקים משרד עצמאי, שבמסגרתו תוכננו מאות פרויקטים בתחומים מגוונים. כיום המשרד פועל באזור התעשייה בהרצליה.
החל משנות ה-90 עוסק מוססקו, במקביל לעבודתו כאדריכל, בפעילות ציבורית ענפה. בין היתר הוא יו"ר בוועדת האתיקה הממלכתית של המהנדסים והאדריכלים, יו"ר וחבר במספר ועדות מומחים של מכון התקנים הישראלי, יו"ר ועדת בוררים ומומחים בארגון המהנדסים והאדריכלים, חבר הנהלת ארגון המהנדסים והאדריכלים, חבר ועדת האתיקה של ארגון המהנדסים והאדריכלים וחבר הוועדה המייעצת לרשם המהנדסים והאדריכלים.
מוססקו כיהן כיועץ למשרד החינוך, למוסד לביטוח לאומי ולחברת מוריה בירושלים, בנושאים של בקרת פרויקטים וייעוץ כללי.
פרויקטים נבחרים

מוססקו ביצע מספר רב פרויקטים ובהם תוכניות בנין ערים, תוכניות בינוי, מבני משרדים, מבנים מסחריים, מרכזים לוגיסטיים, מבני תעשייה ומעבדות, מבני תחבורה ותשתיות, מבני ציבור, מבני חינוך ותרבות, מבני סיעוד ובריאות, מבני תקשורת, מבני היי-טק ומבני מגורים.
הפרויקטים תוכננו עבור משרדי ממשלה, גופים מוסדיים וחברות יזמיות.
תוכנית מתאר לאתר גבעת המורה
תוכנית אב להתחדשות עירונית בצפון, בעפולה
תוכנית שלד להתחדשות עירונית בשדרות
תוכנית מתאר למתחם בתי הזיקוק בחיפה
ת.ב.ע פארק תעשייה נעם
תוכנית שלד להתחדשות עירונית באור עקיבא
תוכנית מתאר לשכונת נוה יעקב, עפולה
תוכנית מתאר לאזור רחוב ירושלים, עפולה
מטה חברת החשמל מחוז דרום
מתחם תעסוקה ומשרדים רחוב היתד, תל אביב
בניין שידורי קשת, רחוב ראול ולנברג, תל אביב
בניין סיטי סנטר, עפולה
מטה תש"ן אזה"ת, הרצליה פיתוח
בניין המחשב המרכזי של בזק, רמת גן
מבנה גיבוי המחשב המרכזי של בזק, תל אביב
מטה חברת אלקו התקנות ושירותים, אזור התעשייה נתניה
מחנה רעים - אדריכל ראשי, תוכנית אב ומפורט
מרכז לסימולציה רפואית בהמרכז הרפואי ע"ש חיים שיבא – תל השומר
מרכז רפואי בנגב המערבי
מרכז לבריאות האישה ע"ש מירב המרכז הרפואי ע"ש חיים שיבא - תל השומר
היכל התרבות בעפולה
אולם מופעים, ספרייה וח. הנצחה בנגב המערבי
מרכז קהילתי עיר ימים ע"ש אריק איינשטיין, נתניה
מרכז קהילתי קריית השרון ע"ש ספי ריבלין, נתניה
ספרייה ע"ש "אייבינדר", עפולה
קריית חינוך עתידים אור עקיבא
קריית חינוך עמל, עין חרוד (בשיתוף עם אדריכל י. שושני)
קריית חינוך קריית השרון נתניה
קריית חינוך אור ים אור עקיבא
בית ספר ממלכתי ג' עפולה
בית ספר סביונים קריית ים
בית ספר יפה נוף מכבים רעות
דואר מרכזי הרצליה
דואר מרכזי ומשרדי עיריית אור יהודה
דואר מרכזי רמלה
מבנה ביוטכנולוגיה, הדסה עין כרם
בניין דיור מוגן – אמח"ל עד 120, הוד השרון
מבנה אי-שקטים, נווה מנשה
משטרת נהריה
יד יונתן (מושב)
שדרוג טרמינל 1, נתב"ג
מרכז לוגיסטי, נתב"ג
מתחם ציוד קרקע, נתב"ג
טרמינל אוטובוסים לקבוצות, נתב"ג
טרמינל מיוחד, נתב"ג
מרכז שליטה והצבת צוותים, אל על
טרמינל נוסעים יוצאים, נמל התעופה עובדה
מוסך לאוטובוסים, נתב"ג
תחנת הרכבת מזכרת בתיה
סימולטור לאימון פקחי טיסה, נתב"ג
מנהרת רח' המעיין בכניסה לאזור הבורסה, ר"ג
גשר השמורות בין שמורת האירוסים לשלולית החורף נתניה
תחנת הכוח דליה
תחנת כוח תרמו-סולרית באשלים
מפעל מחזור פסולת RDF פארק אריאל שרון
מפעל חומרים מרוכבים לוד
מגדל מגורים ומסחר פיאטרה ניאמץ, רומניה
תוכנית בינוי למעונות סטודנטים למכללת ספיר, שדרות
מתחם מגורים "פסגת רוממה", גבעת המורה
מתחם מגורים "שמרגד הולנד", עפולה
מתחם מגורים בכוכב הים, נתניה
מתחם מגורים ברחוב השבעה, נתניה
מרכז חדשנות אוניברסיטת בר-אילן
פרסים

מוססקו השתתף בתחרויות פומביות ומוזמנות. תוכניותיו זכו בפרסים ובהערכה מקצועית, ביניהן:
קריית חינוך עתידים, מקום ראשון בתחרות וכן ציון לשבח בתחרות בינלאומית של אונסק"ו למבנה החינוכי הטוב ביותר לשנת 2003.
היכל התרבות עפולה, מקום ראשוןבהשקעה של 14 מיליון שקל: נפתח היכל התרבות המחודש בעפולה | עמקניוז - חדשות העמק, באתר עמקניוז - חדשות העמק, ‏24 בפברואר 2016
מבנה דואר ומשרדי עיריית אור יהודה, מקום ראשון[דרושה הבהרה]
רעות ג', שכונה לבנייה רוויה, מקום ראשון[דרושה הבהרה]
בית ספר בכפר האורנים, מקום ראשון[דרושה הבהרה]
שכונת התאנה, אפרת, מקום ראשון[דרושה הבהרה]
ספרייה ע"ש אייבינדר עפולה, נבחרה בסמינר ארצי ב-1988 כאחת משלוש הספריות הטובות שנבנו ב-20 השנה האחרונות.
מתנ"ס באשדוד, מקום שני[דרושה הבהרה]
תערוכות

תערוכה בבית המהנדס 1996 – מרכז תרבות עפולה
תערוכת מרחב 1997 – בי"ס ממלכתי ג' עפולה
תערוכת מרחב 1999 – בניין בזק ברח' התחיה תל אביב
תערוכת מרחב 2001 – בית אלכס לתעשיות עתירות ידע תל אביב
תערוכת מרחב 2005 – מבני תמך נתב"ג 2000
תערוכה במינהל ההנדסה 2006 - עיריית תל אביב-יפו – בניין שידורי קשת תל אביב
תערוכת אות העיצוב 2010 – מרכז תרבות רעים
תערוכת פרויקט השנה 2010 - של כתב העת אדריכלות ישראלית והאיחוד האירופאי בגלריה זהזהזה– מרכז תרבות רעים
תערוכת עומק השדה ארכיטקטורה מצולמת 2011 – קריית חינוך עתידים אור עקיבא, בית תש"ן א.ת. הרצליה
גלריית תמונות

היכל התרבות עפולה
מבנה שידורי קשת, תל אביב
קריית חינוך עתידים, אור עקיבא
מבנה ביוטכנולוגיה, בית החולים הדסה עין כרם, ירושלים
מרכז לוגיסטי נתב"ג 2000
יד יונתן (מושב)
טרמינל נוסעים יוצאים נמל התעופה עובדה
הערות שוליים

↑  נועה קושרק, האדריכל חשף ליקויים, עיריית תל אביב העדיפה שיעזוב, באתר הארץ, 26 בפברואר 2010
↑   זוהר בלומנקרנץ, בהשקעה של כ-8 מיליון שקל: מסוף אוטובוסים חדש לקבוצות מאורגנות יוקם בנתב"ג, באתר TheMarker‏, 11 בפברואר 2015
↑  הילה ציאון, במקום מפעל בשר: דירות לצעירים ליד הרכבת, באתר ynet, 18 באוגוסט 2016
↑  נדב צנציפר, חשיפה: הבית החדש של הספורט הישראלי, באתר ynet, 4 באוקטובר 2020
↑  לקראת בוא הרק"ל והמטרו: עיריית חולון מעגנת את זכויות הבנייה לאורך צירי המתע"ן, באתר מרכז הנדל"ן, ‏20 בינואר 2021
↑  הופקדה תוכנית שלב ד' בפארק התעשייה נ.ע.מ בנתיבות; תוסיף עוד כ-800,000 מ"ר שטחי תעסוקה מרכז הנדל"ן, 1 בספטמבר 2021ר
↑  מיכאל יעקובסון, מחנה רעים, ביצועים מצוינים: כדאי לשרת באוגדת עזה, באתר Xnet‏, 19 בדצמבר 2011
↑  דותן לוי, קרן עזריאלי תקים בשיבא מרכז סימולציה ארצי חדש לכל מקצועות הבריאות, באתר כלכליסט, 17 במרץ 2021
↑  לימור קלר: אחרי שנה: המבנים שמנציחים את אריק איינשטיין באתר בניין ודיור, 2014
↑  נעמה ריבה, 2 מתנ"סים חדשים וזהים בנתניה: "אריק איינשטיין" ו"ספי ריבלין", באתר Xnet‏, 12 בינואר 2014
↑  מיכאל יעקובסון: סיבוב בבית התרבות במושב יונתן שבגולן, באתר 'חלון אחורי', 17 בנובמבר 2022
↑  דני שדה ועמית קוטלר, טרמינל 1 נפתח מחדש: החידושים בדרך לחו"ל, באתר ynet, 19 ביוני 2017
↑  שדרוג טרמינל 1 בנתב"ג באתר "מבנים"
↑  גיא פישקין, השקת מתחם ציוד קרקע נתב"ג, באתר "Passport News", 21 באוגוסט 2013
↑   אורן דורי, רכבת ישראל יצאה במכרז להקמת תחנת רכבת חדשה במזכרת בתיה, באתר TheMarker‏, 1 במרץ 2016
↑  עדי ארצי, כל העולם כולו גשר מסוגנן מאוד: ינון כלפון בצילום ארכיטקטי(הקישור אינו פעיל), Mynet נתניה, 15 בדצמבר 2016
↑   קשת רוזנבלום, הר חירייה - יש חיים בזבל, באתר הארץ, 21 בינואר 2013
↑  הילה שמר, הקץ לזבל: מפעל חדשני בחיריה הופך את הפסולת שלנו לדלק, באתר Xnet‏, 26 במרץ 2017
↑  פתיחת תערוכת אות העיצוב 2010
קוצ'ה פופוביץ'

קונסטנטין "קוצ'ה" פופוביץ' (בסרבית: Константин "Коча" Поповић;‏ 14 במרץ 1908 – 20 באוקטובר 1992) היה איש צבא ופוליטיקאי יוגוסלבי. כיהן כמפקד דיוויזיה בפרטיזנים של טיטו במהלך מלחמת העולם השנייה, ולאחריה שימש כראש המטה הכללי היוגוסלבי עד 1953. לאחר מכן שימש כשר החוץ של יוגוסלביה עד 1965, וב-1966 מונה לסגן נשיא יוגוסלביה עד 1967.
ביוגרפיה

פופוביץ' נולד ב-14 במרץ 1908 למשפחה עשירה בבלגרד. במהלך מלחמת העולם הראשונה, נמלטה המשפחה לשווייץ ושהתה שם עד סיום המלחמה. ב-1929 הוא נשלח בידי משפחתו לפריז כדי ללמוד משפטים ופילוסופיה. בפריז, הוא אימץ דעות של שמאל רדיקלי והתקרב לחוגים קומוניסטיים. עם פרוץ מלחמת האזרחים בספרד, נסע פופוביץ' לספרד והתגייס לצבא הרפובליקני. בניגוד למרבית המתנדבים מרחבי העולם שהתנדבו לסייע לרפובליקנים, פופוביץ' שרת בצבא הרפובליקני הסדיר ולא בבריגדות הבינלאומיות. עד סוף המלחמה הוא הגיע לדרגת קפטן. לאחר ניצחון הלאומנים במלחמה, נמלט פופוביץ' לצרפת ומשם חזרה ליוגוסלביה.
ב-1941 פלשו מדינות הציר ליוגוסלביה. פופוביץ' התגייס לצבא המלכותי היוגוסלבי ולחם כנגד הפולשים. לאחר כניעת הצבא היוגוסלבי, פופוביץ' הצטרף לפרטיזנים של טיטו ומונה למפקד הדיוויזיה הפרולטרית ה-1. הוא לחם עם הפרטיזנים עד סיום המלחמה, ולאחריה הצטרף לצבא היוגוסלבי העממי. ב-15 בספטמבר 1945 הוא מונה לראש המטה הכללי היוגוסלבי וכיהן בתפקיד במשך שמונה שנים רצופות.
פופוביץ' היה תומך נאמן בשלטונו של טיטו, וסייע במגעים עם הגוש המערבי במטרה לשמור על יוגוסלביה בתור מדינה נייטרלית במהלך המלחמה הקרה. ב-15 בינואר 1953 טיטו מינה אותו לשר החוץ של יוגוסלביה. הוא סיים את תפקידו ב-23 באפריל 1965, ומונה לחבר המועצה הפדרלית. ב-14 ביולי 1966 הוא מונה לסגן הנשיא וכיהן בתפקיד עד 30 ביוני 1967.
פופוביץ' נפטר בבלגרד ב-20 באוקטובר 1992.
קפיבארה ננסית

קפיבארה ננסית (שם מדעי: Hydrochoerus isthmius) היא מין של מכרסם ענקי מאמריקה הדרומית ששייך למשפחת הקביתיים. מין זה הוא מין המכרסם השני בגודלו בעולם לאחר המין הקרוב לו - קפיבארה מצויה. אורכו יכול להגיע למטר ומשקלו ל-28–50 ק"ג.
קפיבארה זו מצויה במספר אזורים במזרח פנמה, צפון מערב קולומביה ובמערב ונצואלה. היא חיה ביערות ובביצות טרופיות וחיה הרבה מזמנה בתוך המים או בין צמחי המים.
קפיבארה זו מאוד דומה לקרובתה ובעבר הייתה תת-מין שלה. ואולם היא קטנה יותר, נחבאת יותר וחיה בבדידות או בחבורות קטנות היוצאות בשעות בין הערביים לפעילות. הקפיבארה צמחונית וניזונה בעיקר מעשבים.
הערות שוליים

↑  קפיבארה ננסית באתר הרשימה האדומה של IUCN
↑  Lesser Capybara  canopy family
קלבדוס

ערך זה עוסק בברנדי. אם התכוונתם למחוז בצרפת, ראו .
| --- | --- |

 אחוז אלכוהול:  40 
 אישור:  כינוי מקור מבוקר
 מוצא:  צרפת 
 מועד הכנה ראשוני:  המאה ה־16 
 צבע:  חום 
 טעם:  תפוח
 
קלבדוס (מצרפתית: Calvados) הוא ברנדי תפוחים המיוצר בחבל נורמנדי תחתית שבצרפת.
מטעי תפוחים ומבשלות שיכר מאוזכרים החל מהמאה השמינית על ידי קארל הגדול, והגילדה הראשונה של מזקקי השיכר נוסדה בשנת 1606.
מסורת ייצור שיכר התפוחים בנורמנדי החלה במאה ה-16, במהלך המאה ה-17, מסיבות של מיסוי וחקיקה מקומית, התאפשר ייצור שיכר התפוחים אך בברטאן, מיין ונורמנדי. השם "קלבדוס", ככינוי לאזורים אלו וככינוי לברנדי התפוחים, הופיע לאחר המהפכה הצרפתית. במהלך המאה ה-19 החל ייצור תעשייתי של המשקה, שיוצר קודם לכן במזקקות כפריות קטנות. בתקופה בה הפילוקסרה פגעה בכרמים באירופה, נהנה המשקה מ"תור זהב", ונוצרה אופנת ""Café-calva". במהלך מלחמת העולם הראשונה סופק המשקה לחיילי צרפת. ב-1942 הותקנו לראשונה תקנות המסדירות את ייצור המשקה והתקנים הדרושים לשם כך.
המשקה מזוקק מתפוחים שגודלו לשם כך במיוחד, ממאתיים זנים שונים. אין זה נדיר כי יצרן קלבדוס ישתמש במאה זני תפוחים לשם ייצור המשקה. התפוחים עשויים להיות בטעמים שונים - מתוקים או מרירים, כולל זנים מרירים שאינם נאכלים בדרך כלל. התפוחים נקטפים, לרוב ביד, ונמחצים למיץ המותסס לכלל שיכר תפוחים (סיידר) יבש, ולאחר מכן מזוקק לברנדי בתהליך נוסף. לאחר יישון בן שנתיים בחביות מעץ אלון, ניתן לשווק את המשקה כקלבדוס. ככל שהמשקה מיושן יותר, כך איכותו נחשבת יותר. ישנם בקבוקים המיושנים לתקופות של שתים עשרה שנים ועשרים שנים, ואיכותם, ואף מחירם, עולים בהתאם.
קונסטנטין שמידט פון קנובלסדורף

| --- | --- |

גנרל קונסטנטין שמידט פון קנובלסדורף
 לידה:  13 בדצמבר 1860 פרנקפורט על האודר, ממלכת פרוסיה ממלכת פרוסיה (1803-1892)
 פטירה:  1 בספטמבר 1936 (בגיל 75) גליקסבורג, גרמניה הנאצית גרמניה הנאצית
 מדינה:  גרמניה 
 השתייכות:   צבא הקיסרות הגרמנית
 תקופת הפעילות:  1878–1919 (כ־41 שנים)
 דרגה:  גנרל חיל הרגלים
 תפקידים בשירות
 מפקד הקורפוס ה-10
 פעולות ומבצעים
 מלחמת העולם הראשונה
 עיטורים
 פור לה מריט עם עלי אלון
 
קונסטנטין שמידט פון קנובלסדורף (בגרמנית Konstantin Schmidt von Knobelsdorf;‏ 13 בדצמבר 1860 – 1 בספטמבר 1936), היה גנרל גרמני, שנודע בתפקידו כראש מטה הארמייה החמישית מתחילת מלחמת העולם הראשונה, ועד לאמצע קרב ורדן.
ביוגרפיה > תחילת הקריירה

פון קנובלסדורף נולד ב-13 בדצמבר 1860 בפרנקפורט על האודר שהשתייכה לממלכת פרוסיה, ובשנת 1878 התגייס לצבא הפרוסי והצטרף לרגימנט הרגלים ה-67 (מגדבורג ה-4). בשנת 1881 הועבר פון קנובלסדורף לרגימנט הרגלים ה-98, ולאחר מכן מילא תפקידי מטה שונים. לאחר מכן פיקד על הגדוד ה-1 רגימנט הרגלים ה-74 (הנובר ה-1), ולאחר מכן כיהן פון קנובלסדורף כקצין מטה בקורפוס ה-9 ובקורפוס ה-10. בשנת 1908 הוא מונה למפקד רגימנט הרגלים של המשמר ה-4, ובשנת 1911 הוא הועלה לדרגת גנרל מיור ומונה לראש מטה קורפוס המשמר. בשנת 1912 הוא מונה לראש אגף האפסנאות במטה הכללי הגרמני, ובשנת 1914 הוא הועלה לדרגת גנרל לוטננט.
ביוגרפיה > מלחמת העולם הראשונה ואחריתו

עם פרוץ מלחמת העולם הראשונה מונה פון קנובלסדורף לראש מטה הארמייה החמישית, שהייתה תחת פיקוד וילהלם, נסיך הכתר של גרמניה, אולם בפועל פון קנובלסדורף ניהל בה את כל העניינים. הארמייה לחמה בחזית המערבית, ונטלה חלק בקרבות המערכה על הגבולות. בשנת 1916 היה פון קנובלסדורף מהמתכננים הראשיים של קרב ורדן, ודחף בכל מאודו בתקווה להשיג ניצחון בקרב. על פעולותיו בקרבות קיבל פון קנובלסדורף את עיטור הפור לה מריט ב-17 באוקטובר 1915, ואת תוספת עלי האלון לעיטור ב-21 באוגוסט 1916. באותו יום הוא מונה למפקד הקורפוס ה-10, ופיקד עליו בקרבות בחזית המזרחית. בנובמבר אותה שנה הועבר הקורפוס לחזית המערבית, ולחם בקרבות השונים עד סוף המלחמה, וזמן קצר קודם לכן הועלה פון קנובלסדורף לדרגת גנרל חיל הרגלים.
ב-30 בספטמבר 1919 פרש פון קנובלסדורף מהצבא, וב-1 בספטמבר 1936 מת בביתו בגליקסבורג.
ראו גם

קרב ורדן
קוץ (זואוטומיה)

דרבן מצוי מפנה את קוציו
מולך קוצני
זהרון מקרין - קוציו מכילים ארס
קיפוד ים מהמין נזרית ארוכת קוצים Diadema setosum בעל קוצים בולטים
באנטומיה של בעלי חיים (זואוטומיה), קוץ הוא שם כינוי לאיבר מחודד דמוי מחט הבולט החוצה, לרוב למטרות הגנה או למניעת נפילה. השם "קוץ" ניתן לו על שום דמיונו לקוצים של צמחים קוצניים כדוגמת דרדרים.
קוצים יכולים להיות בליטות עצם, כבליטה מחודדת של אוסטאודרם - עצם הגדלה מעל העור ומכסה אותו, ואז קוץ מסוג זה נקרא לרוב "דוקרן". קוצים יכולים להיות גם גידולים עוריים כמו שיער קשיח מצופה בקרטין כמו הקוצים של הקיפוד והדורבן. קווצי עור הם מערכה של בעלי חיים ימיים שעורם גירני ובעל קוצים גירניים. מספר מיני דגים מכוסים אף הם בקוצים. אצל חלק מהמינים הקוץ מכיל ארס שמוזרק לגוף התוקף ברגע שהוא נדקר על ידי הקוץ.
דוגמאות לבעלי חיים עם קוצים

יונקים
משפחת הקיפודניים, יונקי ביב בעלי שערות קשיחות וארוכות.
קיפודיים, שקוציהם הם שערות קשיחות.
קוצניים - תת-משפחה של עכבריים בעלי שיער זקור קשיח.
דרבניים, הקוצים הארוכים משמשים כהגנה טובה מאוד נגד טורפים.
סמרניים, המכונים "דרבני העולם החדש" ולרובם קוצים בעלי עיצוב קטלני.
חולדות קוצניות, משפחת מכרסמים בעלי שיער קוצני.
כמה טנרקיים.
זוחלים
לטאות
חרדוניים שונים כמו מולך קוצני או דרקון מצליף, המכוסים בקוצים שהם המשך הקשקשים שלהם.
איגואניים ולטאות מקרינות.
קורדיליים הנוהגים גם להתכדרר כדי למנוע מהטורף למצוא נקודה פגיעה.
כמה צבים כמו צבים נשכניים או צב רך קוצני.
דינוזאורים
אנקילוזאורים, בעלי קוצי/דוקרני עצם כחלק משריון מפותח.
סטגוזאורים, בעלי 2–4 דוקרנים בקצה הזנב ולעיתים גם בעל דוקרנים על הגב ובכתפיים.
צרטופסים, ייתכן שחלק מגופים היה מכוסה בזיפים קוצניים שמקורם בנוצות פרימיטיביות.
פסיטקוזאורוס, במאובנים שנתגלו נמצא כי זנבו של דינוזאור זה היה מכוסה בזיפים קוצניים.
כמה מהזאורופודים כמו הדיפלודוקוס ובני משפחת הדיקראוזאוריים הכילו זיזי קוצים על צווארם וגבם.
דגים
מקריני סנפיר שונים
דקראים שונים הם בעלי קוצים למשל הבתרניים, הסיכניים, כמה דקריים וחמנוניים.
עקרבנונאים כמו הזהרון והאבנון מכילים קוצים בעלי ארס.
נפוחיתאים כמו הקיפודגיים וכמה נצרניים בעלי קוצים בולטים.
אבובנאים שונים כמו הזרבוביתיים וסוסוני ים בעלי עור קוצני.
בני הסדרות זאוסאים וברקנאים.
מספר דגי סחוס כמו הטריגוניים ובני סדרת הקוצנאים וההטרודונטאים מכילים זיזי קוצים בחלק מגופם.
קווצי עור
קיפודי ים.
כמה מיני כוכבי ים כמו כוכבן קוצני.
מספר רכיכות כמו צדפות וכמה מהחלזונות הימיים.
פרוקי-רגליים
כמה סרטנים מכילים קוצי המגנים עליהם.
זחלי פרפראים שונים מכילים קוצים מחודדים ולחלקם גם רעלים ביניהם.
ציקדות ופשפשאים יכולים לשאת קוצים על עורם.
| --- | --- |
בקרת זהויות :  NLI: 987007529402605171  LCCN: sh85126710
קייפרס פוניי

| --- | --- |
אין תמונה חופשית
 לידה:  14 באפריל 1952 (בן 72) שיקגו, ארצות הברית 
 מדינה:  ארצות הברית 
 השכלה:  אוניברסיטת הווארד  מכון ספרטוס 
 אם:  Verdelle Funnye 
 
קייפרס ס. פוּנֵיי הבן (באנגלית: Capers C. Funnye Jr.‎;‏ נולד ב-1952) הוא רב קונסרבטיבי אפרו-אמריקאי, מנהיגה הרוחני של "הקהילה האתיופית-עברית בית-שלום בני-זקן" (Beth Shalom B’nai Zaken Ethiopian Hebrew Congregation) בשיקגו, עמית מחקר בכיר במכון לחקר היהדות והחברה בסן פרנסיסקו, החבר האפרו-אמריקאי הראשון והיחיד במועצת הרבנים של שיקגו וחבר הקונגרס היהודי האמריקאי במערב התיכון. פוניי הוא בן-דודתה של מישל אובמה (אמו היא אחות-סבהּ).